CELEX: 32014R1112
Language: hu
Date: 2014-10-13 00:00:00
Title: A Bizottság 1112/2014/EU végrehajtási rendelete ( 2014. október 13. ) a súlyos veszélyt jelző mutatókra vonatkozó információknak a tengeri olaj- és gázipari létesítmények üzemeltetői és tulajdonosai által történő megosztására szolgáló egységes formátum, valamint a súlyos veszélyt jelző mutatók tagállamok által történő közzétételére szolgáló egységes formátum meghatározásáról  EGT-vonatkozású szöveg

22.10.2014   
            
            
               HU
            
            
               Az Európai Unió Hivatalos Lapja
            
            
               L 302/1
            
         A BIZOTTSÁG 1112/2014/EU VÉGREHAJTÁSI RENDELETE
   (2014. október 13.)
   a súlyos veszélyt jelző mutatókra vonatkozó információknak a tengeri olaj- és gázipari létesítmények üzemeltetői és tulajdonosai által történő megosztására szolgáló egységes formátum, valamint a súlyos veszélyt jelző mutatók tagállamok által történő közzétételére szolgáló egységes formátum meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   Tekintettel a tengeri olaj- és gázipari tevékenységek biztonságáról és a 2004/35/EK irányelv módosításáról szóló, 2013. június 12-i 2013/30/EU európai parlamenti és tanácsi irányelvre (1) és különösen annak 23. cikke (2) bekezdésére és 24. cikke (2) bekezdésére,
   mivel:
   
               (1)
            
            
               A tagállamok kötelesek biztosítani, hogy a tengeri olaj- és gázipari létesítmények üzemeltetői és tulajdonosai a súlyos veszélyt jelző mutatók tekintetében legalább a 2013/30/EU irányelv IX. mellékletében előírt információkat eljuttassák az illetékes hatóságnak. A szóban forgó információknak lehetővé kell tenniük a tagállamok számára, hogy előzetes figyelmeztetést adjanak ki a biztonsági és környezetvédelmi szempontból kritikus védőelemek állapotának lehetséges romlásáról, és megelőző intézkedéseket hozzanak, figyelemmel 2008/56/EK európai parlamenti és tanácsi irányelv (2) szerinti kötelezettségeikre is.
            
         
               (2)
            
            
               Az információknak igazolniuk kell továbbá az egyes üzemeltetők, a tulajdonosok és az iparág egésze által végrehajtott intézkedések és ellenőrzések általános hatékonyságát, különösen a súlyos balesetek megelőzése és a környezeti kockázatok minimalizálása tekintetében. Emellett a benyújtott információknak és adatoknak lehetővé kell tenniük az egyes üzemeltetők és tulajdonosok teljesítményének saját tagállamukon belüli, és az iparág egésze által elért teljesítmény tagállamok közötti összehasonlítását.
            
         
               (3)
            
            
               Az összehasonlítható adatok tagállamok közötti cseréjét nehézkessé és megbízhatatlanná teszi a tagállamok körében használt egységes adatszolgáltatási formátum hiánya. Indokolt tehát az üzemeltetőktől és tulajdonosoktól a tagállamok felé irányuló jelentéstételre szolgáló egységes adatszolgáltatási formátum révén átláthatóvá tenni az üzemeltetők és tulajdonosok biztonsági és környezetvédelmi teljesítményét, uniós szinten összehasonlítható adatokat szolgáltatni a tengeri olaj- és gázipari tevékenységek biztonságára vonatkozóan, és elősegíteni a súlyos balesetekből és a balesetveszélyes helyzetekből nyert tanulságok megosztását.
            
         
               (4)
            
            
               Az Unióban folyó tengeri olaj- és gázipari tevékenységek szabályszerűségébe és integritásába vetett közbizalom megerősítése érdekében a tagállamoknak rendszeresen közzé kell tenniük a 2013/30/EU irányelv IX. mellékletének 2. pontjában előírt információkat, a 2013/30/EU irányelv 24. cikkének megfelelően. A közös adatszolgáltatási formátum és a tagállamok által a nyilvánosság számára elérhetővé teendő információk részletes meghatározása megkönnyíti az adatok határokon átnyúló összehasonlítását,
            
         
               (5)
            
            
               Az e rendeletben előírt intézkedések összhangban vannak a tengeri olaj- és gázipari tevékenységek biztonságával foglalkozó tanácsadó bizottság véleményével,
            
         ELFOGADTA EZT A RENDELETET:
   1. cikk
   Tárgy és hatály
   Ez a rendelet egységes formátumot határoz meg a következő információközlések esetére:
   
               a)
            
            
               a tengeri olaj- és gázipari létesítmények üzemeltetői és tulajdonosai által az illetékes hatóságokhoz a 2013/30/EU irányelv 23. cikkének megfelelően benyújtott jelentések;
            
         
               b)
            
            
               az információknak a 2013/30/EU irányelv 24. cikke szerinti tagállami közzététele.
            
         2. cikk
   A jelentések referencia-időszakai és benyújtási határidői
   (1)   A tengeri olaj- és gázipari létesítmények üzemeltetői és tulajdonosai az 1. cikk a) pontjában említett jelentést az esemény időpontjától számított 10 munkanapon belül kötelesek benyújtani.
   (2)   Az 1. cikk b) pontjában említett információkra vonatkozó jelentéstételi időszak a 2016. naptári évtől kezdődően minden év január 1-jétől december 31-ig tart. Az illetékes hatóságok az egységes közzétételi formátumot használják a 2013/30/EU irányelv 24. cikkében előírt információknak saját honlapjukon történő közzétételére, melynek időpontja legkésőbb a jelentéstételi időszakot követő év június 1-je.
   (3)   Az 1. cikk a) és b) pontjában említett jelentések és közzétételek céljából az I., illetve II. mellékletben meghatározott formátumot kell alkalmazni.
   3. cikk
   A megosztandó információk részletes meghatározása
   A 2013/30/EU irányelv IX. mellékletének 2. cikke értelmében megosztandó információkat az I. melléklet ismerteti részletesen.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 178., 2013.6.28., 66-106. o.
   
   
      (2)  Az Európai Parlament és a Tanács 2008. június 17-i 2008/56/EK irányelve a tengeri környezetvédelmi politika területén a közösségi fellépés kereteinek meghatározásáról (a tengervédelmi stratégiáról szóló keretirányelv) (HL L 164., 2008.6.25., 19. o.).
   
      I. MELLÉKLET
      A tengeri olaj- és gáziparban előforduló eseményekre és súlyos balesetekre vonatkozó egységes adatszolgáltatási formátum
      (A 2013/30/EU irányelv 23. cikkének előírásai alapján)
      
         Általános észrevételek a megosztandó információk természetéről
      
      
                  a)
               
               
                  A megosztandó információk a tengeri olaj- és gázipari tevékenységek biztonságáról szóló 2013/30/EU irányelv IX. mellékletének 2. pontjával és különösen a súlyos balesetek kockázatának az irányelvben foglalt meghatározásával összefüggésben kerültek meghatározásra.
               
            
                  b)
               
               
                  A 2013/30/EU irányelv IX. mellékletének 2. pontjaelsődleges és másodlagos fő teljesítménymutatókat ír elő annak érdekében, hogy hiteles képet alkothassunk a tengeri olaj- és gázipari tevékenységek biztonságáról az adott tagállamban és az egész Európai Unióban; e mutatók némelyike figyelmeztető funkciót tölt be, mint például a biztonsági és környezetvédelmi szempontból kritikus elem meghibásodása és a halálos kimenetelű balesetek.
               
            
                  c)
               
               
                  A 92/91/EGK tanácsi rendelet (1) 3. cikkének (4) bekezdése értelmében a munkáltató köteles haladéktalanul bejelenteni az illetékes hatóságoknak a súlyos, illetve halálos kimenetelű munkahelyi baleseteket és súlyos veszélyhelyzeteket. Az erre vonatkozó adatokat az illetékes hatóság felhasználja a 2013/30/EU irányelv IX. melléklete 2. pontjának g) és h) alpontja szerinti jelentéstételi kötelezettsége keretében.
               
            
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         (1)  A Tanács 1992. november 3-i 92/91/EGK irányelve az ásványi nyersanyagok fúrólyukon keresztül történő kitermelésével foglalkozó iparágakban dolgozó munkavállalók biztonsága és egészségvédelme javításának minimumkövetelményeiről (tizenegyedik egyedi irányelv a 89/391/EGK irányelv 16. cikkének (1) bekezdése értelmében) (HL L 348., 1992.11.28., 9. o.).
   
   
      II. MELLÉKLET
      Egységes közzétételi formátum
      A 2013/30/EU irányelv 24. cikkének előírásai alapján